text: Nødbehandlerbil bliver del af beredskabet
  28 juni 2011 kl. 09.20
  Nu er nødbehandlerbilen fra Danfoss blevet en del af det officielle beredskab i Syddanmark.
  
   
  Det var en medarbejder på Danfoss, der i sin tid tog initiativ til nødbehandlerbilen på Nordals.
  Alternativet var, at man skulle vente på ambulancen fra Sønderborg, før der kom hjælp.
   
  Siden bilen rykkede ud for første gang 1. januar 1999, har der været bud efter den godt 6000 gange. Sidste år blev rekordår med præcis 650 udrykninger.
   
  Hidtil har Sønderborg Kommune varetaget driften, men nu er det Region Syddanmark, der har overtaget den. Det koster knap 2 mio. kr. årligt at drive nødbehandlerbilen.
   
  Nødbehandlerbilen på Nordals er døgndækkende og bemandet med to uddannede nødbehandlere. De rykker ud til hjertestop, bevidstløse og tilskadekomne.
   
  Nødbehandlerbilen skal være fremme ved skadesstedet senest 6,4 minutter fra, at opkaldet er modtaget.
  